Ragnarok Online Landverse Thailand Seasonal (RIDEWORD)

Ragnarok Online Landverse Thailand ประกาศเปิดตัว Seasonal Server ใหม่ “Rideword” อย่างเป็นทางการที่งาน RO Festa 2025

พร้อมเผยแนวคิดและทิศทางการพัฒนาเซิร์ฟเวอร์รูปแบบใหม่ ที่ถูกออกแบบมาเพื่อยกระดับประสบการณ์การเล่นในช่วง Class 3 โดยเฉพาะ

.

.

.

.

การเปิดตัวครั้งนี้นำโดย คุณรุท ทีมงาน Maxion Tech ผู้เชี่ยวชาญและหนึ่งในผู้อยู่เบื้องหลังการพัฒนา Ragnarok Online Landverse Thailand ที่มีประสบการณ์ในวงการเกมและระบบเซิร์ฟเวอร์มาอย่างยาวนาน สะท้อนถึงความตั้งใจในการผลักดัน Rideword ให้เป็น Seasonal Server ที่ตอบโจทย์ทั้งผู้เล่นเดิมและผู้เล่นหน้าใหม่

Seasonal Server “Rideword” ถูกวางตำแหน่งให้เป็นเซิร์ฟเวอร์ที่ Class 3 คือหัวใจหลักของการเล่น ไม่ใช่เพียงปลายทางของตัวละครเหมือนใน Ragnarok Online รูปแบบดั้งเดิม

Class 3 ใน Rideword จะมีบทบาทชัดเจนทั้งด้านการต่อสู้ การทำคอนเทนต์ และการแข่งขัน ผู้เล่นจะได้สัมผัสกับ

การออกแบบสกิลและการเล่นที่ส่งเสริมความแตกต่างของแต่ละ Class อย่างแท้จริง

ความสำคัญของการวางแผน การจัดปาร์ตี้ และการทำงานเป็นทีม

การแข่งขันที่อิงจาก “ฝีมือและการเล่นจริง” มากกว่าความได้เปรียบจากระบบหรือไอเทมขั้นสูง

.

ผสานกับเอกลักษณ์ของ Ragnarok Online Landverse ที่เน้นระบบเศรษฐกิจภายในเกม ความโปร่งใสของไอเทม และแนวคิด Play-to-Progress ทำให้ Class 3 บน Rideword กลายเป็นจุดที่ “สนุกอยู่แล้ว และพิเศษยิ่งขึ้น” เมื่ออยู่บนระบบของ ROL

Seasonal Server “Rideword” มีกำหนดเปิดให้บริการพร้อมการอัปเดต Class 3 ภายในช่วง ไตรมาสที่ 1 ปี 2026 โดยวางแนวคิดให้ผู้เล่นทุกคนเริ่มต้นจากจุดเดียวกัน ภายใต้สภาพแวดล้อมการแข่งขันที่เท่าเทียมและเป็นธรรม
.
เซิฟเวอร์ Rideword จะให้ความสำคัญกับความสมดุลในช่วงเริ่มต้นของ Season เป็นพิเศษ ด้วยการกำหนดมาตรการควบคุมระบบหลักที่อาจสร้างช่องว่างระหว่างผู้เล่น ซึ่งประกอบด้วย

ปิดการใช้งานระบบ Grade และ Infusion ของอาวุธ ในช่วงเริ่มต้น Season

ปิดระบบ Monster Card Exchange

นำ Equipment ทุกประเภทกลับเข้าสู่ระบบ OBB / OPB ตามแนวทางดั้งเดิมของเกม

ปิดระบบ Vybranium Enchant (Option) หรือ “ออฟ 5 แถว” ในช่วงแรกของ Season

แนวทางดังกล่าวมีเป้าหมายเพื่อลดความเหลื่อมล้ำ และส่งเสริมให้ผู้เล่นสามารถพัฒนาตัวละครจากการเล่นจริงได้อย่างเต็มที่
สำหรับไฮไลต์สำคัญของการปรับปรุงระบบภายใน Rideword ที่จะช่วยยกระดับประสบการณ์การเล่นให้ดียิ่งขึ้น อาทิ

.

.

ระบบตีบวกโฉมใหม่
ตั้งแต่ระดับ +10 ขึ้นไป หากการตีบวกล้มเหลว อุปกรณ์จะไม่ลดระดับอีกต่อไป ช่วยลดความเสี่ยงและแรงกดดันในการพัฒนาไอเทมอย่างมีนัยสำคัญ

การปรับสมดุล Guild War
ระบบ Guild War จะถูกออกแบบและปรับสมดุลใหม่ เพื่อให้ Class 3 ทุก Class สามารถแข่งขันได้อย่างเหมาะสม เพิ่มความสำคัญของการวางกลยุทธ์และการทำงานร่วมกันของกิลด์ในระยะยาว

ตอบรับเสียงสะท้อนจากผู้เล่น: Free Trading และระบบกาชา
ทีมงาน ROLTH ให้ความสำคัญกับข้อเสนอแนะจากผู้เล่น โดยเฉพาะประเด็นด้านความสะดวกในการซื้อขายไอเทมที่เกี่ยวข้องกับระบบ NFT

เปิดระบบ Free Trading
เซิร์ฟเวอร์ Rideword จะอนุญาตให้ผู้เล่นสามารถแลกเปลี่ยนไอเทมภายในเกมได้โดยตรง เพื่อประสบการณ์ที่คุ้นเคยและคล่องตัวมากขึ้น โดยยังคงมีไอเทมบางประเภทที่ต้องซื้อขายผ่าน Marketplace เพื่อรักษาโครงสร้างของระบบ NFT

แนวคิดกาชารูปแบบใหม่
มีการปรับกลไกระบบกาชา เพื่อลดการพึ่งพาการสุ่ม และเพิ่มช่องทางให้ผู้เล่นสามารถเข้าถึงไอเทมได้จากการเล่นภายในเกมมากยิ่งขึ้น

สำหรับกาชาที่จัดจำหน่ายภายในงาน Festa ผู้เล่นสามารถเก็บไว้เพื่อนำไปแลกเป็น สิทธิ์ Pre-Sales ของ Seasonal Server ที่จะเปิดในปีถัดไป ซึ่งจะมอบสิทธิประโยชน์และไอเทมเพิ่มเติมมากกว่าแพ็กเกจ Pre-Sales ปกติ โดยไอเทมทั้งหมดได้รับการออกแบบมาให้คงความพิเศษเฉพาะผู้เข้าร่วมงาน และไม่ส่งผลกระทบต่อความสมดุลของการเริ่มต้นในเซิร์ฟเวอร์ Seasonal

.

>> ช่องทางการสั่งซื้อกุญแจในรอบ Online <<
จำหน่ายตั้งแต่ วันที่ 13 ธ.ค. 2568 – จนถึง 31 ธ.ค. 2568 เวลา 23:59 น.

>> สามารถดูรายละเอียดแพ็คเกจเพิ่มเติมได้ที่นี่ <<

ทั้งนี้ ยังมีรายละเอียดและการอัปเดตอื่น ๆ ที่จะทยอยประกาศเพิ่มเติมในอนาคต สามารถติดตามข้อมูลเกี่ยวกับ Seasonal Server “Rideword” ได้เร็ว ๆ นี้